Kantsleri…… käskkirjaga nr .. kinnitatud „Sotsiaalministeeriumi toetuse andmise ja järelevalve kord“

Lisa 1

**Taotlusvorm riigieelarvelise toetuse taotlemiseks (ministri otsustuskorras ja konkursi korral)**

|  |
| --- |
| 1.Taotleja nimi ja registrikood Lastekaitse Liit 80013442 |
| 2. Taotleja juriidiline aadress Endla 6-18 Tallinn 10142 |
| 4. Kontaktandmed (telefon ja e-posti aadress) +372 6311 128, liit@lastekaitseliit.ee |
| 5. Arvelduskonto number, viitenumber, pank EE65 2200 2210 0119 2369 Swedbank |
| 6. Taotletav summa **121 683** |
| 7. Toetuse kasutamise eesmärk  Toetuse kasutamise **üldeesmärk** on **laste ja lapsevanemate teadlik, turvaline ja tervislik interneti ja digitaalsete kommunikatsioonivahendite kasutus ning internetis laste seksuaalset väärkohtlemist esitavate materjalide leviku tõkestamine.**  Üldeesmärgist tulenevad **alaeesmärgid:**   1. Interneti ja digitehnoloogia turvalise ja oskusliku kasutamise edendamine teavitusürituste ning teabematerjalide kaudu; 2. õppe- ja teavitusmaterjalide loomine ning sihtrühmadele (lapsed, noored, õpetajad, lapsevanemad) kättesaadavaks tegemine nii teavitusürituste kui ka veebilehe [www.targaltinternetis.ee](http://www.targaltinternetis.ee) kaudu; 3. veebipõhise vihjeliini [www.vihjeliin.ee](http://www.vihjeliin.ee) haldamine võimaldamaks elanikkonnal edastada teateid internetis levivast laste seksuaalset ärakasutamist esitavast materjalist; 4. osalemine Euroopa koostöövõrgustikus Insafe jagamaks temaatilist informatsiooni, parimaid praktikaid ja koostatud teavitusmaterjale; 5. osalemine vihjeliinide rahvusvahelises koostöös INHOPE assotsiatsiooni raames tõkestamaks efektiivselt laste seksuaalset ärakasutamist esitavate materjalide levikut internetis; 6. koostöö laste ja noortega projekti tegevuste kavandamises ja läbiviimises; 7. siseriikliku dialoogi arendamine huvirühmade vahel eelkõige nõuandva kogu (riiklikud institutsioonid, interneti ja kommunikatsioonitehnoloogiate arendajad ja teenuste pakkujad, haridustöötajad, kolmas sektor, lapsed, noored ja lapsevanemad) kaudu edendamaks interneti positiivset ja turvalist kasutust laste ja noorte seas. |
| 8. Tegevuse elluviimise periood 01.06.2024 – 30.11.2025 |
| 9. Tegevuste kirjeldus koos ajagraafikuga (kululiigid peavad ühtima punkti 14 finantseelarvega)   |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | | |  |  | | --- | --- | | Tegevus | Täitmise aeg | | **Tööpakett 1 – administreerimine** |  | | 1.1 Tegevuste läbiviimise korraldamine, infovahetus koostööpartneritega, aruandlus ja mõju hindamine | Juuni 2024 – november 2025 | | **Tööpakett 2 - teavitustöö** |  | | 2.1 Töötubade (25) läbiviimine koolieelikutele ja üldhariduskoolide õpilastele- interaktiivsed töötoad koolieelikutele ja õpilastele digitehnoloogiate turvalisest ja vastutustundlikust kasutamisest. Töötubade formaadid on välja töötatud eelnevalt. Töötoa käigus on lapsed/õpilased oodatud osalema temaatilistes aruteludes ja mängulistes tegevustes. Töötubade teemadeks on muuhulgas küberkiusamine, privaatsus, andmekaitse, turvalisus, vaimne ja füüsiline tervis, jne. | Juuni 2024 - november 2025 | | 2.2 Veebimäng lastele teemal, kuidas internetti ja digitehnoloogiat kasutada turvaliselt, tervist säästvalt ja vastutustundlikult. Veebimäng on suunatud lastele 6-12 aastat, mäng laetakse üles projekti veebilehe lastelehele <https://laps.targaltinternetis.ee>. Infot veebimängust jagatakse projekti veebilehel, sotsiaalmeedias, projekti uudiskirjas ja teavitusüritutsel/töötubades lastele. | Juuli – detsember 2024 | | 2.3 Teavitusmaterjalide koostamine lapsevanematele: 1) kaks (2) veebipõhist teabematerjali, kuidas toetada oma lapse turvalisust sotsiaalmeediaplatvormide kasutamisel, 2) kaks (2) videoklippi internetis lapse õiguste tagamise teemal. Videod ja materjalid saavad olema kättesaadavad veebilehel [www.targaltinternetis.ee](http://www.targaltinternetis.ee), Teavitusmaterjalid on ka alla laetavad ja väljatrükitavad. Videote ja teavitusmaterjalide kohta jagatakse infot nii projekti ja Lastekaitse Liidu sotsiaalmeediakontode, projekti uudiskirja ja koostööpartnerite kanalite kaudu. | November 2024 – november 2025 | | 2.4 Videoklippide (3) ja elektroonilise teavitusmaterjali koostamine advendikalendri põhimõttel lastele ja teismelistele internetis lapse õiguste tagamise teemadel. Videoklipid ja teavitusmaterjal saavad olema kättesaadavad veebilehel [www.targaltinternetis.ee](http://www.targaltinternetis.ee), samuti jagatakse infot neist sotsiaalmeedia kanalites ja koolidele suunatud uudiskirjade ning teavitusürituste kaudu. | November, detsember 2024; jaanuar – november 2025 | | 2.5 Tunnikavad (3) õpetajatele toetamaks põhikooliõpilaste turvalist ja vastutustundlikku digitehnoloogia kasutust. Teemadeks tehnilise intellekti vastutustundlik kasutus õppetöös, privaatsus ja sekstimine. | Oktoober – detsember 2024; Jaanuar – juuni 2025 | | 2.6 Turvalise Interneti päeva kampaania 2025 ettevalmistamine ja läbiviimine - kampaania raames kutsutakse lasteaedu, koole, noortekeskusi ja raamatukogusid korraldama temaatilisi teadlikkuse tõstmise üritusi ja nendest infot andma. Selleks töötatakse välja teavitusvideo ja teavitusmaterjalide ja -meetodite elektrooniline pakett, mis saadetakse nendele asutustele. Samuti korraldatakse temaatiline vebinar lapsevanematele ja avalikkusele. Koostatakse temaatilised artiklid, mis avaldatakse nii veebilehel [www.targaltinternetis.ee](http://www.targaltinternetis.ee) kui ka projekti ja Lastekaitse Liidu sotsiaalmeediakontodel. | Oktoober 2024 - märts 2025 | | 2.7 Laste/noorte osalusüritused: konsultatsioonid ja aruteluseminarid digitehnoloogia ja interneti turvalise kasutuse teemadel. | Detsember 2024 – aprill 2025; november 2025 | | 2.8 Õpilaste koolitusseminar üldharidus- ja kutsekoolide õpilastele. Kolmepäevane koolitusseminar, mille eesmärk on anda teadmisi ja oskusi, kuidas eakaaslastele digitehnoloogia turvalise ja tervisliku kasutamise temaatikat edastada ja temaatiliste materjalide koostamisse panustada. Osalejaid on planeeritud 40. | Aprill 2025 | | 2.9 Veebipõhine õpirada õpilastele. Koostatakse veebipõhine interaktiivne õpirada, mille interaktiivsed ülesannete lehed saab välja printida ja kooli siseruumides või õuealal õpiraja loomiseks ja läbi viimiseks kasutada. | Jaanuar - veebruar 2025 | | 2.10 Veebiplatvormi targaltinternetis.ee ajakohastamine turvalisuse, toimimise ja ligipääsetavuse tagamiseks. | August 2024 –  november 2025 | | 2.11 Koostatud teavitusmaterjalide, samuti aktuaalsete uudiste, ajakohaste ürituste ja temaatiliste artiklite üleslaadimine veebiplatvormile targaltinternetis.ee, ja alamlehtedele laps.targaltinternetis.ee, noor.targaltinternetis.ee ning ylesanded.targaltinternetis.ee.  Info ja temaatiliste uudiste edastamine sotsiaalmeediakeskkondades Facebook ja Instagram. | Juuni 2024 – november 2025 | | **Tööpakett 3 - vihjeliin** |  | | 3.1 Veebipõhise teenuse [vihjeliin](https://vihjeliin.targaltinternetis.ee/) haldamine võtmaks vastu avalikkuselt ja INHOPE teabevahetussüsteemi ICCAM kaudu teiste riikide vihjeliinidelt teateid internetis levivast laste seksuaalset väärkohtlemist esitavast sisust. Laekunud teadete sisu hindamine vastavalt asjakohastele siseriiklikele õigusaktidele; päritoluriigi määratlemine; info edastamine Politsei- ja Piirivalveametile ning assotsiatsiooni INHOPE teabevahetussüsteemi ICCAM kaudu vastava riigi vihjeliinile edastamine. | Juuni 2024 – november 2025 (pidev töö vastavalt laekunud teadetele) | | 3.2 Vihjeliini tegevusjuhendi ajakohastamine koostöös õiguskaitseasutustega ja vastavalt INHOPE parimate tavade poliitikaga. | September 2024 – Jaanuar 2025 | | 3.3 Euroopa veebiplatvormile [betterinternetforkids.eu](https://betterinternetforkids.eu) vihjeliini statistika ja töö sisu kvartaalsete aruannete üles laadimine. | 15.juuli, 15.oktoober 2024; 15.jaanuar, 15.aprill, 15 juuli, 15.oktoober 2025 | | 3.4 Ühilduvuse tagamine INHOPE-i teabevahetussüsteemi ICCAM andmevormingutega ja nõutava statistika esitamine vihjeliini mõju ning tõhususe, sealhulgas ebaseadusliku materjali eemaldamise aja hindamiseks. | Juuni 2024 – november 2025 | | 3.5 Veebipõhine teavituskampaania avalikkusele vihjeliini töö eesmärgist ning internetis levivast laste seksuaalset väärkohtlemist esitavast sisust teavitamise võimalusest ja olulisusest. | November 2024; november 2025 | | 3.6 Koolitusüritus vihjeliini teadete käitlejatele tehniliste oskuste täiendamiseks ja vaimse tervise tagamiseks | Aprill 2025 | | **Tööpakett 4 – siseriiklik koostöö huvirühmadega** |  | | 4.1 Nõuandva kogu koosolek (3): huvirühmade esindajatest koosneva nõuandva kogu töökohtumised vahetamaks asjakohast teavet, reageerida aktuaalsetele suundumustele ning koordineerida ühistegevust siseriiklikult | Oktoober 2024;  mai ja november 2025 | | 4.2 Osalemine temaatilistel üritustel kohalikul, piirkondlikul ja riiklikul tasandil. | Vastavalt kogu perioodi jooksul | | **Tööpakett 5 – rahvusvaheline koostöö** |  | | 5.1 Teabe edastamine Euroopa veebiplatvormi Turvalise Interneti päeva (SID) profiililehel Eestis läbiviidud turvalise interneti päeva üritustest ja tegevustest, sealhulgas osaluse ja meediakajastuse ulatusest. | 15.märts 2025; | | 5.2 Euroopa veebiplatvormile betterinternetforkids.eu info, materjalide ja statistika edastamine: a) temaatiliste artiklite (6), postituste (8) ja koostatud teavitusmaterjalide (16) üleslaadimine;  b) perioodiline ülevaade kvantitatiivsete ja kvalitatiivsete andmete, uute suundumuste/probleemide, peamiste väljakutsete ja edulugude kohta. | Artiklid, postitused ja teavitusmaterjalid kogu perioodi jooksul vastavalt tegevuste ajagraafikule.  Aasta 2024 ülevaade 20.jaanuar 2025 | | 5.3 Osalemine Euroopa võrgustikus Insafe ja koostöösse panustamine:  a) osalemine Insafe võrgustike koolitusseminaridel (3);  b) osalemine Euroopa Turvalise Interneti Foorumil (Safer Internet Forum);  c) osalemine Insafe-i temaatilistes töögruppides, sh laste ja noorte osaluse töögrupis;  d) Euroopa Liidu strateegia Parem Internet lastele tegevuskava edendamine ning selle teadvustamine siseriiklikul tasandil. | Insafe koolitusseminarid oktoober 2024;  aprill ja oktoober 2025  Turvalise Interneti Foorum november 2024, november 2025.  Osalus temaatilistes töögruppides ja infovahetus kogu perioodi jooksul | | 5.4 Osalemine ja koostöö rahvusvahelises assotsiatsioonis INHOPE:  a) vihjeliinide teenuste arendamisele kaasaaitamine veebikoosolekute aruteludel osalemise kaudu;  b) vihjeliinide töö kvaliteedi tõstmisse panustamine standardite ja töödokumentide koostamises osalemise kaudu;  c) osalemine INHOPE-i koolitusseminaridel (3) | INHOPE koolitusseminarid  november 2024;  mai ja november 2025 | | |
| 10. Mõõdetav tulemus ja sihtrühm  Peamisteks sihtrühmadeks on lapsed ja noored (kuni 18 aastat) ja lapsevanemad.  Kaudsed sihtrühmad on õpetajad ja lastega töötavad spetsialistid ning internetikasutajad.  Tegevuse tulemusena on   * lapsevanematele on kättesaadavad 4 uut temaatilist teavitusmaterjali, mis võimaldab neil edukamalt toetada lapse turvalist ja tervislikku digitehnoloogia kasutust; * lastele ja noortele (teismelistele) on kättesaadavad 4 uut temaatilist teavitusmaterjali, mis annavad teadmisi ja oskusi digitehnoloogia turvaliseks ja vastutustundlikuks kasutamiseks; * Targalt internetis töötubades vähemalt 25 lasteaias ja üldhariduskoolis, kus vähemalt 450 koolieelikut ja 300 õpilast osalenud ja saanud täiendavaid teadmisi ja oskusi; * õpetajatele on kättesaadavad 3 temaatilist tunnikava, mille alusel tunde õpilastele läbi viia; * Turvalise interneti päeva 2025 kampaania läbiviimise raames on kõik lasteaiad, üldhariduskoolid, kutseõppeasutused ja noortekeskused on saanud veebipõhise kampaania raames teavitusmaterjalide ja -meetodite paketi, mis võimaldavad õpetajatel tundides, aga ka huvitegevuses käsitleda interneti ja digitaalsete kommunikatsioonivahendite turvalist ja vastutustundlikku kasutamist. Õpilased on saanud teavitusmaterjale ja teavet, kuidas ise oma koolis teavitusüritusi eakaaslastele ja noorematele õpilastele korraldada; * Turvalise interneti päeva kampaania 2025 raames on koostatud vähemalt 5 temaatilist artiklit, mis on avalikkusele kättesaadavad projekti veebilehe ja sotsiaalmeedia platvormide Facebook ja Instagram kaudu. Lisaks on need kättesaadavad projekti partnerite veebikanalite ning ka meediaportaalide vahendusel, mille auditooriumi eeldatav ulatus on ca 250 000 inimest. * 40 õpilast on koolitusseminari jooksul saanud oskusi ja teadmisi, kuidas eakaaslastele digitehnoloogia turvalise ja tervisliku kasutamise temaatikat edastada ja temaatiliste materjalide koostamisse panustada; * on toimunud vähemalt 5 arutelu/konsultatsiooni laste ja noortega, koondamaks nende arvamusi digitehnoloogia kasutamise ja vastavasisuliste poliitikadokumentide kohta; * on toimunud 3 Nõuandva kogu (esindab 18 organisatsiooni) töökoosolekut, mille jooksul on arutatud olulistel digitehnoloogia oskuslikuma ja turvalise kasutamise edendamisega seotud teemasid; * veebilehel [www.targaltinternetis.ee](http://www.targaltinternetis.ee) on kättesaadavad sihtgruppidele ja laiemale avalikkusele päevakajaline info projekti tegevustest, projekti koostööpartnerite tegevustest, temaatilistest uudistest ja 20 uut temaatilist õppe- ja teavitusmaterjali; * vihjeliini veebikeskkonna kaudu on käideldud ühes kuus ca 30 teadet. Vihjeliini veebivormi kaudu saabunud teated on õigeaegselt käideldud, info illegaalse sisuga veebilehtedest on edastatud PPA kontaktisikule ja INHOPE andmebaasi kaudu vastava riigi vihjeliinile. * vihjeliini töötajad on osalenud INHOPE võrgustiku koolitustel (3), kus on saadud teavet tegutsemaks efektiivselt rahvusvahelises vihjeliinide võrgustikus, on antud teavet Eesti vihjeliini tegevustest, olukorrast Eestis ning teiste riikide vihjeliinidega on vahetatud häid praktikaid ebaseadusliku materjali leviku tõkestamiseks internetis ja digitaalsete kommunikatsioonide vahendusel; * on toimunud koolitus vihjeliini teadete käitlemise töö kvaliteetsemaks teostamiseks; * Eestit on esindatud INSAFE võrgustiku 3 koolitusseminaril, on antud ülevaade Eesti tegevustest, toimunud on temaatiline infovahetus ning antud panus rahvusvahelise koostöö arengusse, sh ettekannete kaudu. Lisaks on osaletud Insafe võrgustiku noorte osaluse töörühma veebikohtumistel ja turvalise interneti päeva töörühma veebikohtumistel * Euroopa veebiplatvormile [www.betterinternetforkids.eu](http://www.betterinternetforkids.eu) on üles laetud vähemalt 12 koostatud teavitus- ja õppematerjali. * avalikkust on teavitatud 3 pressiteate ja 18 uudisloo kaudu. Veebilehte [www.targaltinternetis.ee](http://www.targaltinternetis.ee) on külastatud 90 000 korral. Lisaks on jagatud jooksvalt infot Targalt internetis sotsiaalmeediakanalites Facebookis ja Instagramis. |
| 11. Kas küsitud tegevuse rahastamiseks kasutatakse muud rahastust, sh koostööpartnerid (KOV, omafinantseering jne) või lisatakse omafinantseeringut. Palun loetleda  Euroopa Komisjoni täitevasutuse European Health and Digital Executive Agency toetus 50% ulatuses; Grant Agreement Project 101158617— EE SIC VIII |
| * 12. Mis mõju avaldab tegevus organisatsioonile, ühiskonnale * Tegevus tõstab Lastekaitse Liidu võimekust lapse õiguste edendamises ja laste ning lapsevanemate teadlikkuse tõstmises digikeskkonnast tulenevatest võimalustest ja väljakutsetest, tegevuste kaudu tõuseb laste ja noorte teemapõhine kaasamine, mitmekesistuvad nende osalemise võimalused, tõhustub organisatsiooni rahvusvaheline ja siseriiklik koostöö oluliste huvigruppide esindajatega ning võimekus pakkuda vihjeliini teenust ning seeläbi tõkestada lapse seksuaalset väärkohtlemist esitava materjali levikut internetis. * Lapsed on aktiivsed digitehnoloogiate kasutajad ja seda juba väga noores eas. Tegevuse raames koostatud teavitusmaterjalid ja -üritused suurendavad laste ja noorte digipädevust, mis võimaldab neil edukamalt kasutada digitehnoloogia võimalusi ja toime tulla selle väljakutsetega. Veebileht targaltinternetis.ee koos sihtgrupipõhiste alamlehtedega laps.targaltinternetis.ee ja noor.targaltinternetis.ee pakuvad lastele ja noortele sobilikus keeles ja meetodil vajalikku teavet. * Laste ja noorte kaasamine ja osalemine tegevuses suurendab nende osalust ühiskonnas, ning võimalusi kaasa rääkida neid puudutavates küsimustes. * Lapsevanemad saavad teavet, kuidas toetada lapse teadlikku, turvalist ja tervislikku interneti- ning digitaalsete kommunikatsioonivahendite kasutust. Loodud teavitusmaterjalid annavad infot, mida silmas pidada veebis lastest info jagamisel, lapse õigustest ja digikeskkonnast; kuidas hinnata veebisisu eakohasust ja lapsele sobivust, ning läbiviidud teavitusüritused pakuvad võimalust olla kursis laste internetikasutuse trendide ja väljakutsetega ning nende osas kaasa rääkida. * Teavitusüritused lastega töötavatele spetsialistidele, sh õpetajatele võimaldavad neil saada teadlikumaks, milliseid väljakutseid ja riske lapsed digitehnoloogiate kasutamisel kogevad, ning saada teadmisi ja oskusi toetamaks laste ja noorte turvalist ja tervislikku digitehnoloogiate kasutamist. * Vihjeliini tegevus aitab kaasa lapse õiguste tagamisele, eelkõige õigusele olla kaitstud igasuguse seksuaalse väärkohtlemise eest. Vihjeliin teeb koostöölepingu alusel aktiivselt koostööd Politsei- ja Piirivalveametiga, mis tagab teenuse tõhususe. Vihjeliini teavituskampaaniad aitavad kaasa ühiskonna arusaamise suurenemisele, et Internetis levitatav laste seksuaalse väärkohtlemise materjal rikub laste õigusi, väärikust ja ohvrite füüsilist puutumatust, mistõttu on oluline. * Tegevus panustab valdkondliku siseriikliku koostöö tõhustamisse nõuandva kogu kohtumiste ja infovahetuse kaudu. Tegevuse elluviimine aitab kaasa ka Euroopa Liidu strateegia „Parem internet lastele“ põhiprintsiipide rakendamisele Eestis. * Koostöö Insafe ja INHOPE võrgustikes võimaldab jagada Eesti parimaid praktikaid, kogemusi ja teemakohast infot rahvusvahelisel tasandil, aga ka rahvusvahelist teemakohast infot, kogemusi ja parimaid praktikaid Eesti ühiskonnas. |
| 13. Kas nimetatud tegevused jätkuvad peale kirjeldatud elluviimise perioodi (ei pea täitma, kui on asja soetamine)  Tegevused jätkuvad pärast kirjeldatud elluviimise perioodi teavitustöö, vihjeliini, noorte osalemise toetamise ja siseriikliku ning rahvusvahelise koostöö osas. Kõik koostatud teavitusmaterjalid, artiklid ja postitused saavad olema sihtrühmadele kättesaadavad veebilehel [www.targaltinternetis.ee](http://www.targaltinternetis.ee), ning selle alamlehtedel laps.targaltinternetis.ee, noor.targaltinternetis.ee, ylesanded.targaltinternetis.ee ka pärast kirjeldatud tegevuse lõppu.  Alates 2010. aastast on Lastekaitse Liit koostöös partneritega järjepidevalt ellu viinud projekti Targalt internetis. Pärast kirjeldatud perioodi lõppu püütakse leida tegevuste jätkamiseks rahastust nii siseriiklikult kui ka rahvusvaheliselt, et tagada vihjeliini teenuse toimimine ning tõsta laste ja noorte digipädevust ning teadlikkust interneti- ja nutivahendite turvalisemast ja tervislikumast kasutamisest. |

14. Finantseelarve. Võib Excelis eraldi esitada ja kululiikide kaupa detailsemalt lahti kirjutada. Kululiigid on näitlikud ja neid võib muuta vastavalt tegevuse omapärale.

Detailne finantseelarve on esitatud Lisas 2 Detailne finantseelarve.

|  |  |  |  |
| --- | --- | --- | --- |
| **Kululiigid taotletava summa osas** |  |  |  |
| **Summa kokku** | **sh 2024. a summa** | **sh 2025. a summa** |
| 1. Tööpakett 1 – administreerimine | 19 878 | 7 345 | 12 533 |
| 2. Tööpakett 2 – teavitustöö | 49 184 | 12 701 | 36 483 |
| 3. Tööpakett 3 - vihjeliin | 17 761 | 6 527 | 11 234 |
| 4. Tööpakett 4 – siseriiklik koostöö | 11 035 | 4 273 | 6 762 |
| 5. Tööpakett 5 - rahvusvaheline koostöö | 15 864 | 5 617 | 10 247 |
| 6. Üldkulud (IT-kulud, domeeni haldus, virtuaalserveri haldus, raamatupidamisteenus, sidekulud, kontoritarbed, postikulud jm) | 7 961 | 3 388 | 4 573 |
| Kulud kokku: | 121 683 | 39 851 | 81 832 |

**Kinnitus riigieelarvelise toetuse taotluse juurde**

Käesolevaga kinnitan taotlejana, et:

* ei ole saanud sama kulu hüvitamiseks toetust teistelt finantseerijatelt;
* ei ole varem saadud toetuste kohta aruande esitamise võlgnevust;
* ei ole tähtajaks tagastamata toetuse jääki ega maksmata tagasinõuet;
* ei ole ministeeriumi ega selle hallatava asutuse ametnik (töötaja) ega nendega seotud isik;
* meie suhtes ei ole algatatud pankrotimenetlust ega sundlikvideerimist ning puuduvad maksuvõlad;
* toetuse saamisel eraldatud toetust kasutatakse sihipäraselt ja otstarbekalt taotluses sätestatud eesmärkide täitmiseks.

Varje Ojala

Taotleja esindaja nimi (allkirjastatud digitaalselt)